વડાપ્રધાને આ પ્રસંગે એમ પણ કહ્યું કે, અટલ ઇનોવેશન મિશન પ્રોગ્રામના માધ્યમથી વૈજ્ઞાનિક પ્રવૃત્તિઓને પ્રોત્સાહન આપવામાં આવશે. સસ્ટેનેબલ ડેવલપમેન્ટ માટે પ્લાસ્ટિક વેસ્ટ અને ઇલેક્ટ્રિકલ વેસ્ટના ઉપયોગ પર જોર કરવું પડશે. ગામડાઓમાં ઓર્ગેનિક માધ્યમથી વીજળી ઉત્પન્ન કરવા માટે તથા ખાતર બનાવવા માટે પ્લાન્ટ લગાવવામાં આવશે. દેશને આગળ વધારવા માટે સુરક્ષાની ટેક્નોલોજીથી લઇને ગ્રામીણ વિસ્તારોમાં વૈજ્ઞાનિક પ્રવૃત્તિઓની જરૂર છે. શાળા અને કોલેજોમાં સારી પ્રયોગશાળાની સુવિધા હોવી જરૂરી છે. જેથી શાળામાં ભણતા બાળકો પણ વિજ્ઞાનમાં યોગદાન કરી શકે અને દેશના વિકાસમાં સહયોગ કરી શકે.